Սամվել Ղարիբյան

Սամվել Աղասիի Ղարիբյան (), ռուս ուսուցիչ, հիշողություն զարգացնելու համար գրքերի հեղինակ, Գինեսի ռեկորդների գրքի կրկնակի ռեկորդակիր։

Կենսագրություն 
Սամվել Ղարիբյանը ծնվել է Վրաստանի Ախալքալաք քաղաքում։ 1985 թվականին ավարտել է Ռոստով քաղաքի պետական համալսարանի իրավաբանական ֆակուլտետը։ Աշխատել է Երևանում որպես փաստաբան, այնուհետև գործի անցել Խորհրդային Հայաստանի արդարադատության նախարարությունում։

Մանկուց նա ունեցել է շատ լավ հիշողություն։ Հետագայում աշխատանքին զուգահեռ մշակել է հիշողությունը լավացնող տարբեր մեթոդներ։ Նրա մեթոդիկայի յուրահատկությունը կայանում էր նրանում, որ կարողացել էր ասելիքը արտահայտել զգացմունքային պատկերների միջոցով, որն էլ ավելի ընկալելի էր դարձնում նյութը երեխաների համար։ Նա կարողացել է զարգացնել մեծ քանակության տպագիր նյութ, բանավոր տեղեկություններ, թվեր, արտահայտություններ անգիր անելու ունակություններ։ 1990 և 2000 թվականներին այս յուրահատկությունները գրանցվեցին «Գինեսի ռեկորդների գրքում»։ Առաջին անգամ ռեկորդը արձանագրվել է տաս տարբեր լեզուներով հազար բառ հիշելու և թարգմանելու համար – անգլերեն, գերմաներեն, ուրդու, դարի, ֆարսի, պուրշուերեն, բենգալերեն, էսպերանտո, արաբերեն և իսպաներեն։ Նա մեծ հաջողությամբ է արտաբերել այդ բառերը։ Երկրորդ ռեկորդը գրանցել է անգիր հիշելով ռուսերեն 2000 բառ։ Նա կատարել է ընդամենը 32 սխալ և 100 անգամ օգտվել հուշումներից։

Ղարիբյանը համարվում է հեղինակ ոչ միայն օրիգինալ մնեմոնիկական տեխնիկայի, այլ նաև «համընդհանուր լեզուի ստեղծման ալգորիթմ»-ի։ 1988 թվականից նա հրատարակել է մի քանի գրքեր կապված մնեմոնիկայի հետ և մի քանի պատկերազարդ բառարաններ անգլերեն և հայերեն լեզվով։

Սամվել Ղարիբյանը ամուսնացած է եղել, ունեցել է 2 երեխաներ։

Մահացել է 2014 թվականի օգոստոսի 24-ին Մոսկվայում։ Մահվանից ոչ շուտ նրա մոտ հայտնաբերվել էր ենթաստամոքսային գեղձի քաղցկեղ։

Հասարակական գործունեություն 
Սամվել Ղարիբյանի գաղափարների հիման վրա, որը հրատարակել է «Պառլամենտական թերթ»-ում «Պայթեցնել կոռուպցիան ներսից» հոդվածում, հիմնվել է օրենքի պրեկտ կոռուպցիայի դիմաց տուգանքների մասին, որը հաստատել է Ռուսաստանի նախագահ Դմիտրիյ Մեդվեդևը։

ՀԽՍՀ-ի օգնությամբ Ղարիբյանը Ռուսաստանում պայքար է մղել «Նաշա Ռաշա»-յի դեմ, մասնավորապես Ռավշան և Ջամշուտ կերպարների դեմ, որոնց անվանել է քսենոֆոբիական, քրպարտչական հայ և տաջիկ ժողովուրդների ժողովուրդների հանդեպ։

Պարգևներ 
 1990 - մեդալ և դիպլոմ «Գինեսի ռեկորդների գրքի»։
 1991 - ԽՍՀՄ-ի ռեկորդների գրքում գրանցվում «Դիվո-90։ Հրաշքներ։ Ռեկորդներ։ Ձեռքբերումներ»։
 1993 - Ռուսաստանի, ԱՊՀ-ի, Բալթիկայի ռեկորդների գրքում գրանցվում «Դիվո-93։ Հրաշքներ։ Ռեկորդներ։ Ձեռքբերումներ»։
 1998 - Ռուսաստանի, ԱՊՀ-ի, Բալթիկայի ռեկորդների գրքում գրանցվում «Դիվո։ Հրաշքներ։ Ռեկորդներ։ Ձեռքբերումներ»։
 2000 - «Գինեսի ռեկորդների գրքի» երկրորդ մեդալ և դիպլոմ։
 2001 - Ռուսաստանի, ԱՊՀ-ի, Բալթիկայի ռեկորդների գրքում գրանցվում «Դիվո։ Հրաշքներ։ Ռեկորդներ։ Ձեռքբերումներ»։
 2004 - գրանցվել է ««Լեվշա» ռեկորդների գրքում»։

Մատենագրություն

Մենագրություն 
 1988 - «Հիշողության և մտածողության ակտիվացում»
 1990 - «Սուպերակտիվացում հիշողության էմոցիաներով»
 1993 - «Հիշողության դպրոց»
 2001 - «Հիշողության դպրոց 2»

Բառարաններ 
 1996 - «Իմ նոր Բաբելոն։ Բառարան-բանալի հիշողության։ 1300 անգլերեն բառեր»
 2000 - «Իմ նոր Բաբելոն։ Բառարան-բանալի հիշողության։ 1300 անգլերեն բառեր», 2-րդ հրատարակություն
 2002 - «Անգլերենը առանց անգլերենի։ Բառարան-բանալի հիշողության 1500 անգլերեն բառերի ռուսերեն թևավոր արտահայտությունների օգնությամբ»
 2004 - «Անգլերենը առանց անգլերենի 2։ Բառարան-բանալի հիշողության 2000 անգլերեն բառերի ռուսերեն թևավոր արտահայտությունների օգնությամբ»
 2008 - «Հայերեն լեզու։ Էլեմենտար!Հիանալի! Հրաշք - բառարան Հայերենը առանց հայերենի», Մոսկվա, «samvel.ru» հրատարակություն
 2008 - Հրաշք-բառարան բանալի 3500 անգլերեն բառերի հիշողության համար «Անգլերենը առանց անգլերենի», Մոսկվա, «samvel.ru» հրատարակություն

Ծանոթագրություններ 

Մոսկվա քաղաքում մահացածներ
Ռոստովի պետական համալսարանի շրջանավարտներ
Գինեսի գրքի ռեկորդակիրներ
Ռուս մանկավարժներ
Հայ մանկավարժներ
Հայ գործարարներ
Քաղցկեղից մահացածներ